da da nb da da da da da da da da en en en it da da da da da da da da da da da de de nb da da sv de nb da da sv fr nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
14. august 2009 frokost hovedret ægbroccolihvidløgost
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg har egentlig ikke gidet lavet tærte i årevis (fik bare nok midt i 90’erne, hvor man ikke kunne være til et arrangement uden en eller anden form for tærte), men da jeg blev ansat på arbejdet, sagde de selv at de var fint tilfredse med en tærte. Samtidig er det forholdsvis billig mad, og en god måde at få lavet lidt vegetarhalløj på, så jeg har genoptaget tærtebagningen.
Personligt er min favorit en klassisk løgtærte med bacon, men man bliver jo nødt til at variere det lidt ind imellem, og da broccoli både er sundt og godt, var det den valget faldt på i går. Jeg valgte at komme både lidt hvidløg og en del blåskimmelost i, da broccoli alene nok bliver lidt trist – jeg er nu også sikker på at lidt lufttørret skinke havde været lækkert, men det blev altså sparet væk denne gang.
Som altid brugte jeg ubleget hvedemel (fra Søris) til dejen, så det blev en god, grov dej – dog kan en blanding af hvede- og grovmel gøre det i stedet.
400 g ubleget hvedemel
2 spsk creme fraiche 9%
150 g mild blåskimmelost (jeg brugte Høngs Klosterkrone)
½ l creme fraiche 9% (resten af bægeret)
Smuldr smørret i melet, tilsæt salt, og dernæst creme fraiche og vand og saml dejen. Klap den lidt flad, pak den i film og kom den i køleren i ½ times tid.
Skær stokken af broccolien, skræl den og skær den i stænger. Del resten af broccolien i buketter. Blancher broccolien i saltet vand i 2-3 minutter, og kom den derefter i koldt vand (det bevarer den fine grønne farve).
Rul den kolde dej ud, fordel den i et stort tærtefad, og prik den med en gaffel. Forbag ved 200 grader i ca. 15 minutter.
Imens piskes æg og creme fraiche sammen. Hvidløg rives (eller presses) ned i, og salt og peber røres i. Osten skæres i tern.
Når tærtebunden er forbagt, fordeles broccolien heri. Derefter kommes osten over og æggeblandingen hældes på. Hvis du har lidt ekstra dej, kan et par strimler lægges “dekorativt” henover tærten. Tærten bages 30 minutter ved 200 grader, til den er gylden. Den har godt af at sætte sig et kvarters tid.
Server med en god salat (gerne tomatsalat, giver et godt farvespil) og genoplev halvfemserne, evt. ved at spille lidt Nirvana…
14. august 2009 kl. 22:47
Jeg har det problem med tærter, at hvis de smager godt, er de også for fede – at smør smager godt er jo ikke nogen hemmelighed 😉
Du ligger ikke tilfældigvis inde med en god/spiselige opskrift på tærtedej, der ikke er alt for meget smør i?
15. august 2009 kl. 8:29
Jeg fik engang en af min svigermor (som er ekstremt fedtforskrækket) som kun indeholdt mel, diætmargarine og kvark. I dag kunne jeg ikke drømme om at spise diætmargarine, det er simpelthen for ækelt, men man kan sagtens komme det halve smør i og så øge mængden af fromage frais. Dog bliver den ikke ligeså sprød.
Jeg er nok mest til modellen "Masser af salat" ved siden af, da fedtfattig tærte som regel er meget kedelig mad.
Ugens madplan uge 2 « Milles mad siger:
9. januar 2011 kl. 16:38
[…] Porre/broccoli tærte (+små til madpakker). Tøm-køleskabet-salat til. Noget grød til dessert, […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.